วิจัยประมงทะเลระรื่น คว้ารางวัลเทคโนฯ ดีเด่น
ทีมวิจัยการเพาะเลี้ยงสัตว์น้ำชายฝั่ง คว้ารางวัล นักเทคโนโลยีดีเด่น 2557 จากมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ ดร.วารินทร์ ธนาสมหวัง ผู้เชี่ยวชาญด้านการจัดการประมง กรมประมง เผยว่า รางวัลที่ได้รับเป็นผลมาจากงานวิจัยเกี่ยวกับเทคโนโลยีการเพาะเลี้ยงสัตว์น้ำชายฝั่งเพื่อความมั่นคงและความปลอดภัยทางด้านอาหาร โดยเฉพาะเทคโนโลยีการเพาะพันธุ์ปลากะรังที่มีมูลค่าสูง 3 ชนิด ได้แก่ ปลากะรังจุดฟ้า ปลากะรังเสือ และปลาหมอทะเล,เพราะเป็นงานวิจัยที่มีการศึกษารอบด้าน ทั้งด้านการจัดการ ด้านเทคนิค และการจัดการด้านสิ่งแวดล้อม และมีขั้นตอนงานวิจัยแบบครบวงจร ตั้งแต่วิธีเลี้ยงพ่อแม่พันธุ์ให้สมบูรณ์ พัฒนาเทคนิคการเพาะพันธุ์ การอนุบาลลูกปลา รวมถึงพัฒนาวิธีการตรวจวินิจฉัยโรคที่เกิดจาก Viral Nervous Necrosis (VNN) ด้วยเทคนิค Polymerase Chain Reaction (PCR) ซึ่งเกิดจากเชื้อไวรัสโนดะ (Nodavirus) เข้าไปทำลายเซลล์ประสาทของปลา,ดร.วารินทร์ เผยอีกว่า นอกจากนี้ยังมีงานวิจัยเทคโนโลยีการผลิตลูกพันธุ์ปูม้าจากการฟักไข่ปูม้าจากตับปิ้งของแม่ปูไข่นอกกระดองที่ชาวประมงจับมาถูกทิ้งไปโดยเปล่าประโยชน์ ที่ทีมวิจัยได้พัฒนาเทคโนโลยีการผลิตพันธุ์ปูม้าได้ค่อนข้างสมบูรณ์ เพื่อหาวิธีการที่เหมาะสมในการอนุบาลลูกปูม้าอย่างเป็นระบบทั้งในเรื่องอาหาร การให้อาหาร การจัดการด้านเทคนิค การจัดการด้านสิ่งแวดล้อม ตลอดจนต้นทุนการผลิตลูกปูระยะ young crab เชิงพาณิชย์ ที่ทำให้เกิดองค์ความรู้ใหม่ๆในวงการเพาะเลี้ยงสัตว์น้ำมากมาย,นอกจากนั้นยังมีการพัฒนาเทคโนโลยีถ่ายเซลล์สืบพันธุ์ปลาหมอทะเลให้กับปลากะรังเสือ เพื่อให้ทำหน้าที่เป็นพ่อแม่พันธุ์แทนปลาหมอทะเล การปรับปรุงพันธุ์ปลากะพงขาวให้มีคุณลักษณะทนทานต่อสภาพออกซิเจนต่ำ การปรับปรุงพันธุ์กุ้งขาวแวนนาไมมาเลี้ยงภายใต้สภาพปลอดเชื้อเพื่อสร้างความหลากหลายของสายพันธุ์และคัดเลือกสายพันธุ์กุ้งที่มีคุณลักษณะที่ดี การพัฒนาวิธีการตรวจสอบสารเคมีอันตรายเพื่อลดความเสี่ยงการปนเปื้อนในสินค้าประมง ใช้เทคนิคที่รวดเร็ว ค่าใช้จ่ายต่ำเพื่อเพิ่มขีดความสามารถแข่งขันตลาดโลก ทั้งหมดนี้ล้วนเป็นงานวิจัยที่หนุนส่งให้ทีมวิจัยการเพาะเลี้ยงสัตว์ชายฝั่งได้รับรางวัลในครั้งนี้.
รางวัลที่ได้รับเป็นผลมาจากงานวิจัยเกี่ยวกับเทคโนโลยีการเพาะเลี้ยงสัตว์น้ำชายฝั่งเพื่อความมั่นคงและความปลอดภัยทางด้านอาหาร โดยเฉพาะเทคโนโลยีการเพาะพันธุ์ปลากะรังที่มีมูลค่าสูง 3 ชนิด ได้แก่ ปลากะรังจุดฟ้า ปลากะรังเสือ และ 
วิจัย,ประมง,ทะเล,เพาะเลี้ยง,สัตว์น้ำ,รางวัล,วารินทร์ ธนาสมหวัง